ผู้ป่วยสูงอายุที่มีโรคความดันและไขมันสูง มีภาวะสมองเสื่อมและอัลไซเมอร์ โดยทานแสไพรินเป็นประจำมาหลายปี หากจะทานเลซิตินเพื่อรักษาจะเป็นการดีหรือไม่ อย่างไรคะ
 Lecithin เป็นสารประกอบพวกไขมัน ที่พบได้ทั่วไปในร่างกายของคนเรา ในตับ ไต สมอง พบได้ทั้งในพิชและสัตว์ เช่น ในไข่แดง ถั่วเหลือง กระหร่ำปลี แครอท ข้าว เนย โอ๊ต มีในอาหารที่เรารับประทานกันทั่วๆไป เช่น ในตับ เครื่องในสัตว์ ปัจจุบัน มักทำในรูปอาหารเสริม เพื่ออ้างว่ารักษาได้ผล ที่เกี่ยวกับ โรค Alzeimer โรคตับ ป้องกันตับอักเสบ สมองเสื่อม ลดโคเรสเตอรอล ปัจจุบันยังมีการถกเถียงกันว่าได้ผลดีจากการใช้จริงหรือไม่ ที่มีหลักฐานชัดมีเพียง การรักษาโรคนิ่วในถุงน้ำดีเท่านั้น จึงมักใช้เป็นผลิตภัณฑ์อาหารเสริม ใช้ในศูนย์ชะลอวัย (Anti aging)ข้อควรระวัง ของ Lecithin คือ การแพ้ ทำให้วิงเวียนศีรษะ คลื่นไส้อาเจียน ไม่มีรายงานว่า เกิด drug interaction กับ aspirin ถ้าคนไข้ที่ทานแล้วไม่แพ้ก็น่าจะทานได้ไม่มีข้อห้าม แต่ผลการใช้ยังไม่เป็นที่ยอมรับในวงการแพทย์ การใช้รักษาโรค ควรสอบถามแพทย์ผู้รักษาอีกทีครับ ถ้าอยากใช้จริงๆ ควรกิน Lecithin ที่อยู่ในธรรมชาติดีกว่าครับ เช่น ในแครอท ในถั่ว ฯลฯ